S.Novruzov. Çox sağ olun. Hörmətli Ziyafət müəllim, mən, ümumiyyətlə, yer adlarının dəyişdirilməsi prinsipinin əleyhinəyəm. Konkret olaraq bu məsələ haqqında Yaqub müəllim də dedi, hörmətli Arif müəllim də layihəni təqdim etdi, hörmətli Teymur müəllim də iclasda iştirak edir, Tahir müəllim də məlumat verdi. Sovet hakimiyyəti dövründə verilən adların –yupiter, kosmos, Kirov və sair kimi adların dəyişdirilməsini başa düşmək olar. Müasir Azərbaycan türkcəsində olan adlar var. 50–100 il öncə mən yaşamamışam, görməmişəm. Orada hansı xanlıqlar olublar, kimsə bir kitab yazıb qoyub ortaya.